Pielikums Nr.1
ATKLĀTAM KONKURSAM
“Būvprojekta izstrāde un autoruzraudzība ”Cēsu klīnikas Diagnostikas korpusa ambulatoro sekundāro un primārās veselības aprūpes telpu pārbūvei””
IDENTIFIKĀCIJAS Nr. CK 2024/26/AK
_____________________________________________________________________

Projektēšanas uzdevums


[bookmark: _Hlk184915639]Būvprojekta izstrāde un autoruzraudzība ”Cēsu klīnikas Diagnostikas korpusa ambulatoro sekundāro un primārās veselības aprūpes telpu pārbūve”
Kopējā pārbūvējamā platība kopā ap 1550m2

Objekts: SIA CĒSU KLĪNIKA, diagnostikas korpuss, 
  ēkas  kadastra apzīmējums  42010060830002
Ēkas stāvu skaits: 2 virszemes, 1 pazemes
Objekta adrese: Slimnīcas iela 9, Cēsis, Cēsu novads, LV-4101
Pasūtītājs: SIA Cēsu klīnika

Projektēšanas uzdevums paredz:
· Būvprojekta izstrādi saskaņā ar 1. pielikumu Projektēšanas uzdevums un 2. pielikumu Tehniskā specifikācija projektēšanai;
· Autoruzraudzību;
· Sadarbību ar Pasūtītāju būvprojekta izstrādes laikā, sniedzot Pasūtītajam ( un otrādi) nepieciešamos skaidrojumus, rasējumus un precizējumus par būvprojektu. 


Ēkas raksturojums

Cēsu klīnikas ēka sastāv no diviem savstarpēji savienotiem korpusiem: ārstniecības korpuss – pieci virszemes stāvi un viens pazemes stāvs, diagnostikas korpuss - divi virszemes stāvi un viens pazemes stāvs.  Diagnostikas korpusa kopējā platība ir 7703, 8 m2.  Daļa diagnostikas korpusa ir pārbūvēta ap 2010. gadu un periodā no 2013. – 2016.gadam. Šobrīd pārbūves darbi plānoti telpās, kur inženiertīkli, telpu plānojums un funkcionālais stāvoklis ir no 1974. gada, kad ēka tika uzbūvēta. Kopējais pārbūvējamo telpu apjoms ir ap 1550m2. Diagnostikas korpuss ir siltinātām ārsienām, cokolu un jumtu, PVC logiem un metāla ārdurvīm. Projektēšanai un pārbūvei paredzētās telpas šobrīd  daļēji netiek izmantotas ārstniecības pakalpojumiem, jo telpas neatbilst funkcionalitātei, nav remontētas daudzus gadus, grīdu, sienu un griestu apdares materiāli ir neatbilstoši,  grūti kopjami, gan viegli mehāniski bojājami. Daļā telpu tiek sniegts veselības aprūpes pakalpojums, bet telpas ir pielāgotas no funkcionalitātes plānojuma puses.

Mērķis

Izstrādāt tehnisko projektu Cēsu klīnikas Diagnostikas korpusa ambulatoro sekundāro un primārās veselības aprūpes pakalpojumu nodrošināšanai un attīstībai, kā arī veikt autoruzraudzību būvprojektam būvniecības laikā. Plānots pārveidot  telpas, ar nolietotu infrastruktūru, kas šobrīd tiek daļēji lietotas ārstniecības pakalpojumiem. Pārbūves rezultātā tiks sakārtota infrastruktūra un izbūvēti mūsdienīgi speciālistu kabineti ar uzgaidāmām telpām pacientiem, ar tualetēm, kā arī darbinieku ģērbtuves.
Tehniskā projekta, būvuzraudzības, tehniskās ekspertīzes un  būvdarbu realizācijai tiks piesaistīts Eiropas Savienības kohēzijas politikas programmas 2021. – 2027. gadam 4.1.1. specifiskā atbalsta mērķa “Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.1. pasākuma “Ārstniecības iestāžu infrastruktūras attīstība” projekta Cēsu klīnikas infrastruktūras atjaunošana un medicīnas tehnoloģiju iegāde, sekundārās ambulatorās veselības aprūpes pakalpojuma kvalitatīvai nodrošināšanai,  projekta Nr. 4.1.1.1/2/24/I/013 finansējums.

Izmantojamie normatīvi un standarti
 
Būvniecības ieceres dokumentāciju izstrādāt atbilstoši būvniecību reglamentējošajiem normatīvajiem aktiem, ņemot vērā vispārīgās prasības veselības aprūpes iestādēm un darba aizsardzības prasības darba vietās, ievērojot Būvniecības likumā noteiktos būvniecības principus.
[bookmark: _Hlk184904642]Būvprojekta izstrādi veic saskaņā ar projektēšanas uzdevumu un tehnisko specifikāciju. Būvprojektu ”Cēsu klīnikas Diagnostikas korpusa ambulatoro sekundāro un primārās veselības aprūpes telpu pārbūve”  izstrādāt atbilstoši Ministru kabineta noteikumiem Nr.60 “Noteikumi par obligātajām prasībām ārstniecības iestādēm un to struktūrvienībām”( 20.01.2009.) Ministru kabineta noteikumiem Nr.104 „Noteikumi par higiēniskā un pretepidēmiskā režīma pamatprasībām ārstniecības iestādē” (16.02.2016), Ministru kabineta 2017. gada 20. jūnija noteikumiem Nr. 353 “Prasības zaļajam publiskajam iepirkumam un to piemērošanas kārtība” (20.06.2017.) „Būvniecības likums”(01.10.2024.) un citiem neminētiem būvniecību reglamentējošiem normatīviem aktiem.
Vispārīgās prasības
1. Būvprojekts jāizstrādā tādā detalizācijas pakāpē, lai pēc tā varētu veikt būvdarbus.
2. Paskaidrojuma rakstā jābūt ietvertam ugunsdrošības pasākumu pārskatam, sistēmu principiālajam risinājumam un iekārtu īsam raksturojumam, darbības un regulēšanas principiem, aprēķinu veikšanas metodēm, pieņemtiem aprēķinu parametriem un iegūstamajam rezultātam, realizējot projektu. Tehniskai dokumentācijai pievieno konstrukciju slodžu aprēķinu, ja tas ir attiecināms.
3. Projektēšanas gaitā ar Pasūtītāju jāsaskaņo izvēlētie materiāli, tehniskos risinājumi un iekārtas, sniedzot tehnisko ekonomisko pamatojumu.
4. Visām konstrukcijām un risinājumiem jābūt izmaksās ekonomiskiem, nodrošinot maksimālu drošību un funkcionalitāti.   
5. Darbu organizācijas projektā paredzēt Pasūtītāja nepārtrauktu darbību būvdarbu laikā, nodrošinot personālam u.c. klīnikas apmeklētājiem drošu plūsmu.  
6. Projektēšanas laikā var tikt izvērtēti dažādi veicamie pasākumi Projektēšanas uzdevumā un tehniskajā specifikācijā paredzētā mērķa sasniegšanai. Ja projektēšanas gaitā tehnisku vai ekonomisku apsvērumu dēļ tiek konstatēts, ka ir lietderīgi veikt citus pasākumus, nekā tas ir paredzēts, vai no atsevišķiem pasākumiem atteikties, var tikt veiktas attiecīgas izmaiņas tehniskajā specifikācijā. Visas izmaiņas jānoformē rakstiski un jāsaskaņo ar Pasūtītāju un, vajadzības gadījumā, ar Būvvaldi.


Projektēšanas darbi
Pirms projektēšanas darbu uzsākšanas veikt diagnostikas korpusa esošo inženiertīklu apsekošanu projektēšanai nepieciešamajā apjomā. Apsekošanas izvērtējamo veikt atbilstoši LBN 405-01 „Būvju tehniskā apsekošana” ar sertificētu inženieru apliecinājumu. t.sk. veikt:
· konstrukciju detalizētu tehnisko apsekošanu
· nepieciešamo inženiertīklu apsekošanu un izvērtēšanu, veikt pieejamo un nepieciešamo jaudu precizēšanu un izvērtēšanu.
[bookmark: _Hlk186119202]
1. Veikt tehnisko noteikumu/atzinumu pieprasīšanu un saņemšanu saskaņā ar projektēšanas uzdevumu.
2. Būvprojekta izstrādē  ievērtēt tehniskās apsekošanas atzinumā konstatēto. Paredzēt esošo inženiertīklu un būvkonstrukciju rekonstrukciju vai jaunu tīklu un būvkonstrukciju izbūvi atbilstoši veiktai esošo inženierkomunikāciju un būvkonstrukciju inženiertehniskai apsekošanai. Izpētes materiālus iekļaut tehniskā projekta sastāvā.
3. Topogrāfiju un energosertifikātu sagatavo pasūtītājs.
4. Būvprojektu izstrādāt kā divas projektēšanas kārtas:
4.1.Pirmā (1.) projektēšanas kārta ”Cēsu klīnikas Diagnostikas korpusa  ambulatoro sekundāro veselības aprūpes telpu pārbūve”, ar vienu būvniecības kārtu.
4.2. Otrā (2.) projektēšanas kārta ” Cēsu klīnikas Diagnostikas korpusa  primārās veselības aprūpes telpu pārbūve”, ar divām būvniecības kārtām.
5. Katras kārtas būvprojekts sastāv no :
5.1. vispārīgās daļas (projektēšanai nepieciešamie dokumenti un materiāli, uzmērījumi un atzinumi),
5.2. arhitektūras daļa ( arhitektūras risinājumi (AR), arhitektūras detalizētie risinājumi (ARD),
5.3. būvkonstrukcijas (BK),
5.4. ūdensapgāde un kanalizācijas iekšējie tīkli, lietus ūdens kanalizācija iekšējie tīkli,
5.5. apkures, ventilācijas un dzesēšanas sistēmas;
5.6. elektroapgāde, iekšējie tīkli,
5.7. vājstrāvu sistēmas – datori, telefoni, videonovērošana, elektroniskā durvju piekļuve;
5.8. medicīniskais skābeklis un māsu/ārstu izsaukuma sistēma;
5.9. ugunsdzēsības automātikas sistēmas,
5.10. ugunsdrošības pasākumu pārskats,
5.11. būvdarbu organizācijas – darbu organizācijas projekts,
5.12. ekonomiskās  un būvniecības apjomu daļa uz elektroniska datu nesēja (CD) MS Excel datorprogrammā.
6. Katrai būvprojekta daļai jāveic tehniskā ekspertīze par visu būvprojekta sastāvu.
6.1.Tehniskās ekspertīzes veicēju nodrošina pasūtītājs.
7. Pasūtītājam nodod Cēsu novada Būvvaldē saskaņotu tehnisko projektu pilnā apjomā 3 eksemplāros, t.sk. 1 projekta eksemplāru elektroniskā formā (dwg, pdf, jpeg).
8. Būvprojekta izstrādes termiņš un apjoms
8.1. [bookmark: _Hlk189651534]Būvprojekts 1.kārta -”Cēsu klīnikas Diagnostikas korpusa  ambulatoro sekundāro veselības aprūpes telpu pārbūve”,  ar Cēsu pilsētas būvvaldes saskaņojumu un Būvatļauja ar atzīmi par projektēšanas nosacījumu izpildi Pasūtītājam tiek iesniegts 44 (četrdesmit četru) nedēļu laikā no iepirkuma līguma noslēgšanas.
8.2. Būvprojekta  2.kārta  - ”Cēsu klīnikas Diagnostikas korpusa  primārās veselības aprūpes telpu pārbūve”, ar divām būvniecības kārtām, ar Cēsu pilsētas būvvaldes saskaņojumu un Būvatļauja ar atzīmi par projektēšanas nosacījumu izpildi Pasūtītājam tiek iesniegts 56 (piecdesmit sešu) nedēļu laikā no iepirkuma līguma noslēgšanas.
8.3. [bookmark: _Hlk184916685]Termiņos ir iekļauts būvatļaujas, tehnisko noteikumu pieprasīšanas, būvprojekta izskatīšanas termiņš un saskaņošana Būvvaldē, kā arī attiecīgajās institūcijās, t.sk. iesniegt izskatīšanai projektēšanas stadijā VUGD un Veselības inspekcijā (ja nepieciešams).
8.4. Būvprojekta  izstrādes termiņos ir iekļauta Būvprojekta pirmreizējā ekspertīzes veikšana, kas ir vismaz 6 (sešas) nedēļas skaitot no dokumentācijas iesniegšanas Ekspertīzei līdz pozitīva ekspertīzes atzinuma saņemšanas datumam. 
9. Būvprojekta  ekspertīze. 
9.1. Projektētājam jānodrošina pozitīvs neatkarīgās būvekspertīzes slēdziens par būvprojekta risinājumiem. Ekspertīzes veicēju izvēlēsies iepirkuma rezultātā, ko organizēs Pasūtītājs. Ekspertīzes izmaksas par pirmreizējās ekspertīzes veikšanu sedz Pasūtītājs. 
9.2. Ja nepieciešams veikt atkārtotu Ekspertīzi, saskaņā ar Ekspertīzes negatīvu atzinumu vai arī Autoruzraudzības laikā konstatētām kļūdām būvprojektā, izmaksas par atkārtoto ekspertīzi sedz Izpildītājs.
10.  Pēc pozitīva Ekspertīzes atzinuma saņemšanas, Izpildītājs būvprojektu 5 (piecu) darba dienu laikā iesniedz Būvvaldē saskaņojuma saņemšanai.
11. Pēc Būvvaldes saskaņojuma saņemšanas Izpildītājs būvprojektu papīra formātā 5  (piecu) darba dienu laikā iesniedz ar pieņemšanas – nodošanas aktu Pasūtītājam.
12. Būvprojekts, tehniskā ekspertīze tiek reģistrēti Būvniecības informācijas sistēmā.
13. Būvprojekta izstrādātājs izstrādā un iesniedz Pasūtītājam būvniecības ieceres vizualizāciju vides kontekstā katrai būvniecības kārtai, saskaņā ar MK noteikumiem Nr.529 “Ēku būvnoteikumi” 5.sadaļu “Sabiedrības informēšana”:
13.1. Būvniecības ieceres vizualizācija vides kontekstā tiek izvietota uz diviem stendiem (A1), norādot informāciju par:
13.1.1.būvniecības ieceri (būvniecības veids un adrese);
13.1.2.pasūtītāju (fiziskās personas vārds, uzvārds vai juridiskās personas nosaukums, adrese, reģistrācijas numurs);
13.1.3.būvprojekta izstrādātāju (fiziskās personas vārds, uzvārds, sertifikāta numurs vai juridiskās personas nosaukums, adrese, reģistrācijas numurs);
13.1.4.Objektu un vismaz diviem raksturīgiem skatiem( piemēram: uz gaiteni, uzgaidāmo telpu vai citu nozīmīgu telpu), dodot priekšstatu par interjeru un  dizainu (krāsains), kā arī skatupunkta atrašanās vietu plānā.  
14. Nepieciešamību telpu plānojumam precizēt un saskaņot ar Pasūtītāju Būvprojekta izstrādes laikā, plānot darba sanāksmes ne retāk kā vienu reizi 6 nedēļās. 

